Darma ingkang sepisan inggih punika Olenka, inggih novelipun ingkang kathah dipunremeni déning masyarakat saha ingkang dadosaken piyambakipun pikantuk kathah penghargaan.[5] Rafilus inggih novelipun ingkang nomer kalih. Novel punika dipunseat nalika piyambakipun pikantuk undhangan dhateng Inggris ing taun 1985. Sanajan latar prastawa ingkang dipungambaraken wonten ing novel kasebut kadadosan ing Surabaya, ananging piyambakipun kasil ngandharaken sisih peteng saking pagesanganipun manungsa. Piyambakipun langkung remen ningali perkawis ingkang kadadosan ing gesangipun tiyang minangka gejala umum sanen minangka produk gejala sosial kemawon.[6] Kempalan cariyosipun ingkang kanthi irah-irahan Orang-Orang Bloomington dipunserat nalika piyambakipun wontn ing Bloomingtoon, Amerika Serikat. Wonten ing bukunipun, Modern Indonesian Literature jilid kaping 2, Prof. Dr. A. Teeuw ndhudhah karya-karyanipun Budi Darma wonten ing bab khusus. Satunggaling caerpenipun Budi Darma ingkang kapacak wonten ing majalah Horison,Sang Anak déningSatyagaraha Hoerip dipunlebetaken wonten ing antologi Cerita Pendek Indonesia jilid kaping 3, dipuncithak déning